9. Juli
Dr 9. Juli isch dr 190. Dag vum Gregorianische Kalender (dr 191. in Schaltjohr), dodermit blybe no 175 Däg bis zum Änd vum Johr.

Was isch bassiert? 

 721: In dr Schlacht vu Toulouse besiigt e vum Eudo vu Aquitanie zämmezoge Heer us em fränkische Ryych d Sarazene unter em Aafierer as-Samh ibn Malik al-Chawlani.
 869: S Sanriku-Ärdbidem lest an dr japanische Pazifikkischte ne Tsunami uus, wu vier Kilometer in s Inland firidringt un rund 1000 Mänschen umbringt.
 1386: Die Schlacht bi Sempach hert uf mit em Dod vum Habsburger Leopold III. un eme Siig vu dr Aidgnosse. In dr Schlacht fallt unter anderem dr Otto I. vu Hachberg.
 1816: Argentinie wird unabhängig vu Spanie.
 1979: Di amerikanisch Ruumsonde Voyager 2 fliegt am Jupiter dure un liiferet e Huffe Foto vum Planet un syyne Mond.
 2006: Im Finale vu dr Fueßball-Wältmaischterschaft gwinnt Italie gege Frankrych mit 5:3 im Elfmeterschieße un wird dodermit zum vierte Mol Fueßball-Wältmaischter.
 2011: D Republik Sidsudan wird unabhängig vum Sudan.

Uf d Wält chuu 
 1969: Carlos Leal, Schwyzer Schauspiiler un Rapper
 1988: Tanja Grbić, serbischi Volleyballspileri
 1991: Riley Reid, US-amerikanischi Pornodarstelleri

Gstorbe 
 1386: Otto I., Markgrof vu Bade-Hachberg
 1747: Giovanni Battista Bononcini, italienische Komponischt
 1850: Sayyid Ali Muhammad al-Bab, iranische Religionsstifter (Babismus)
 1931: Robert Lee Henry, US-amerikanische Bolitiker
 1979: Eugen Falk-Breitenbach, dytsche Moler um Haimetdichter
 2004: Rudolf-Günther Läpple, dytsche Musiker, Organischt un Musikpedagog
 2022: Alois Schätzle, dytsche Bolitiker

Weblink 

0709